話說想食蘭州拉麵所以去番原本係橋底果間，點知去到見到光榮結業，門口大閘又貼左張紙話想食可以去其他分店，見呢間係附近未去試下，點知中伏！佢地原來冇賣拉麵，咁好啦於是叫左個麻辣豬扒刀削麵，個fd就叫左雲吞刀削麵。首先個炸豬扒係又乾又硬，我諗佢已經炸好放係度好耐，而以前係即炸鬆脆可口既。而個刀削麵本身真係唔知想點，麵身又硬，有厚有薄，有長有短，似粉條多過刀削麵..跟住朋友個雲吞佢地係唔識包既，因為d雲吞皮可以就咁拿埋一注，煮唔透變左好硬，上海雲吞皮用香港雲吞包法，都好創新。